மார்கரெட் கில்லெசுப்பியாக ரோசுகாம்மன் கவுன்ட்டியில் பாய்ல் நகரில் ஐரிய <MASK> கிறித்துவக் குடும்பத்தில் பிறந்தார். தொடக்கக் கல்வியை உள்ளூரிலும் டெர்ரியிலும்  பயின்றார். டப்ளினிலுள்ள அயர்லாந்து இரோயல் பல்கலைக்கழகத்தில் இசை பயின்று 1902இல்  பட்டப்படிப்பை முடித்தார்.  பின்னர் அங்கேயே இசை ஆசிரியையாகப் பணியாற்றினார். மாணவப் பருவத்திலேயே கவிஞரான  ஜேம்சு கசின்சின் இரசிகையான மார்கரெட் 1903இல் அவரை திருமணம் புரிந்தார். இவ்விணையர் சோசலிசம்,  தாவர உணவுமுறை, உளம் சார்ந்த  ஆய்வுகளில் ஈடுபட்டனர். 1906இல் மான்செஸ்டரில் மகளிர் தேசிய மாநாட்டில் கலந்துகொண்ட மார்கரெட் அதன் அயர்லாந்து கிளையில் உறுப்பினராகச் சேர்ந்து கொண்டார்.  1907இல் இலண்டனில் நடந்த பிரம்மஞான சபையின் கூட்டத்திற்கு கணவன், மனைவி இருவரும் கலந்து கொண்டனர். இலண்டனில் பெண் வாக்குரிமை போராளிகளுடனும்  தாவர உணவு செயற்பாட்டாளர்களுடனும்  தேசிய உடலாய்வு அறுவைக்கு எதிர்ப்பாளர்களுடனும்  இணைந்து பணியாற்றினார்.
மார்கரெட் கசின்சு
சீர்திருத்த இந்திய இந்தியா மக்களவை